Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli peaminister Benjamin Netanyahu kinnitas,
et Iisraeli Kaitsevägi laiendab tegevust Rafah' linna.
USA president Joe Biden rõhutas oma valitsuse kavatsust
rajada muul Gaza kaldale, et tekitada humanitaarkoridor merel.
USA endine välisminister Mike Pompeo hoiatas,
et Lähis-Ida vaenutegevuses pole halvim veel seljataga.
Iisrael peab kindlalt silmas oma sihti
eriti islamistliku Hamasi, aga ka üldiselt Gaza sektori suhtes.
Iisraeli peaminister Benjamin Netanyahu
kordas kõnes ohvitseride kursuse lõpupeol
Iisraeli Kaitseväe jätkuva võitluse sihte.
Iisraeli peaminister rõhutas veel,
et kasvav välismaine surve nõuab Iisraeli ühiskonnalt ühtsust
ja kindlaksjäämist, et 7. oktoobri jõleduste toimepanijad
ei tohi pääseda õigusemõistmisest.
Välismaalt avaldatakse tõesti survet, ja see kasvab.
Ent kui välismaine surve kasvab, peame just hoidma rohkem ühte.
Peame seisma ühiselt vastu püüetele peatada sõda.
Peame ühiselt vastustama meeleheitlikku püüet
süüdistada Hamasi kuritegudes Iisraeli Kaitseväge.
Just Hamas tappis, veristas ja vägistas me vendi ja õdesid.
Just Hamas röövis me poegi ja tütreid.
Just Hamas pani päevast päeva toime sõjaroimi oma ja ka meie rahva vastu.
Ja võitleme nende koletistega, et kindlustada oma olemasolu.
Kaitstes ennast, kaitseme kogu vaba maailma
ja inimühiskonna pühimaid väärtusi.
Seepärast ütlen maailma liidritele: kui võidame 7. oktoobri mõrtsukaid,
hoiame ära järgmise 11. septembri.
Kogu tsiviliseeritud maailm peaks toetama Iisraeli Kaitseväge
ja Iisraeli riiki.
Netanyahu mainis välismaist survet
vaid mõni tund enne seda, kui USA president Joe Biden
pidas ehk oma viimase kõne olukorrast riigis
enne tulevasi presidendivalimisi novembris.
Ja kuigi president Biden käsitles peamiselt siseriiklikke küsimusi,
rääkis ta ka Gaza sektoris möllavast sõjast.
Tean, et viimased viis kuud on olnud südantlõhestavad nii paljudele -
Iisraeli rahvale, palestiina rahvale ja nii paljudele siin Ameerikas.
See kriis algas 7. oktoobril terrorirühma Hamas veresaunaga,
nagu te kõik teate.
1200 süütut inimest, naist ja tüdrukut, meest ja poissi, tapeti,
ja enne veel vägistati.
Juudi rahva veriseim päev pärast holokausti!
250 võeti pantvangi!
Sellest kojas on täna õhtul perekonnad,
kelle lähedased on ikka veel Hamasi käes.
Luban kõikidele peredele,
et me ei puhka enne, kui toome nende lähedased koju.
President Biden kinnitas ka Iisraeli põhiõigust enesekaitsele.
Iisraelil on õigus jahtida Hamasi.
Hamas lõpetas selle konflikti,
vabastades pantvangid, loovutades relvad ...
võis selle lõpetada, vabastades pantvangid, pannes maha relvad
ja andes välja 7. oktoobri korraldajad.
Ent Iisraelil on - vabandust! - Iisraelil on lisakoorem,
kuna Hamas peitub ja tegutseb elanike seas nagu argpüks,
haiglate, päevahoiukeskuste jms all.
Ühtlasi on Iisraeli põhikohustus kaitsta süütuid elanikke Gazas.
USA president rõhutas veel
oma valitsuse pingutusi seisata sõda Katari ja Egiptuse vahendusel
eesmärgiga veenda islamistlikku terroriühingut Hamas
vabastama 134 pantvangi, kes tema käes on,
ja ühtlasi ning võimaliku ajutise relvarahu sõlmimisest sõltumatult
üritada suurendada humanitaarabi voolu terrorist vaevatud enklaavi,
rajades kuidagimoodi muuli Gaza rannikule,
mis võimaldaks vedada kaupa meritsi.
Olen töötanud vahetpidamata, et kehtestada kohene relvarahu
vähemalt 6 nädalaks, et saaks vabastada kõik pantvangid.
Toome pantvangid koju
ja leevendame talumatut humanitaarkriisi
ning rajame püsiva ... midagi püsivamat!
USA on juhtinud rahvusvahelisi pingutusi
enama humanitaarabi saamiseks Gazasse.
Täna käsin USA armeel
juhtida hädaabimissiooni ajutise muuli rajamiseks Vahemeres,
Gaza rannikul, kuhu saaks tuua suurte laevadega toitu,
vett, arstimeid ja varjualuseid.
USA sõdurisaabas maale ei astu!
Ajutine muul
lubab kõvasti suurendada igapäevase humanitaarabi kogust Gazasse.
President Biden rõhutas veel oma püüdeid
lõimida Iisrael tihedamalt Lähis-Itta,
mis tema kinnitusel saab juhtuda
vaid läbi kahe riigi lahenduse Iisraeli-Palestiina konfliktile,
käsitles ka Iraani ohtu Lähis-Ida stabiilsusele
ja üritas näidata end heas valguses, osundades piiratud löökidele,
mida ta käskis anda Iraani käsilasele Ansar Allah'le Jeemenis,
mida juhib huti hõim.
Stabiilsuse loomine Lähis-Idas tähendab ka Iraani ohu ohjeldamist.
Seepärast lõin koalitsiooni üle tosinast riigist
rahvusvahelise kaubaveo ja vaba meresõidu kaitseks Punasel merel,
käskisin anda lööke huti võimete halvamiseks
ja USA vägede kaitseks regioonis.
Ülemjuhatajana ei kõhkle ma andmast edasisi käske
oma rahva ja sõjaväelaste kaitseks.
Sellal kui president Biden kiitles oma väidetava otsustavusega
Iraani kuritahtluse vastu Lähis-Idas
läbi oma käsilase Ansar Allah' jätkuvate rünnakute
mh meresõiduvabaduse vastu Bab el-Mandeb'i väinas ja lähiveeteil,
möönis CENTCOMi ülem kindral Michael Kurilla
Senati Relvateenuste Komitee istungil,
et Iraani, mis juhendab ja mahitab oma käsilasi kogu regioonis,
see lihtsalt ei heiduta,
v.a. Iraagis ja Süürias, mida kindral Kurilla pidas ajutiseks.
Kindral Kurilla, mullu samal istungil ütlesite, et Iraani see ei heiduta.
Olete seda tänagi paar korda maininud.
Mida arvate praegu? Iraan heitub või ei heitu?
Ütlen, et Iraan ei heitu toetamast hutisid,
ei heitu toetamast Hezbollah'd,
toetamast Hamasi, toetamast Läänekallast.
Hetkel ei julge ta toetada
Iraani-meelsete võitlejarühmituste rünnakuid Iraagis ja Süürias,
küll aga ehk neid rahastada ja varustada.
CENTCOMi ülem, kelle vastutusala küünib Lähis-Idast Põhja-Aafrikani,
rõhutas veel, et Iraan kasutab ära
Hamasi jõhkrat rünnakut Iisraelile 7. oktoobril,
milles tapeti võikalt 1200 iisraellast, sh 33 USA kodanikku.
7. okt. sündmused mitte ainult ei muutnud igaveseks Iisraeli ja Gazat,
vaid lõid ka tingimused kurja tegijaile külvata ebastabiilsust
kogu regioonis ja kaugemalgi.
Iraan kasutas ära nende silmis kord-põlvkonnas võimalust
kujundada Lähis-Ida omatahtsi ümber.
Iraan on tegutsenud aastakümneid,
et strateegiliselt piirata regioon ümber oma käsilastega, ja viimasel 6 kuul
on iga käsilane Iraani ohu võrgustikus pandud tegutsema Iraagis, Süürias,
Liibanonis, Gazas, Läänekaldal ja Jeemenis.
Iraani ulatuslik käsilasvõrgustik on varustatud eesrindlike relvadega
ja ohustab maailma üht olulisimat ala, millel on mõju kogu ilmale ja USAle.
Huti rünnakud välismaa laevadele
ja Iraani-meelsete võitlejate rünnakud meie vägedele Iraagis ja Süürias
on üha enam leviva Iraani ohu otsene tagajärg.
Kuid Iraan teab, et ei saa teostada oma aastakümnete pikkust nägemust,
kui regiooni riigid laiendavad vastastikust lõimumist
ja süvendavad partnerlust USAga.
Kindral Kurilla hoiatas USAd ka loiduse eest.
CENTCOM pakub strateegilist sügavust meie kodumaa kaitsele,
ning USA julgeolek ja heaolu on ohus,
kui loovutame selle ruumi Iraanile, terrorismile ja Hiinale.
Pressikonverentsil pealinnas Washington'is Hudson'i Instituudis
arvustas endine välisminister Mike Pompeo
Bideni valitsuse poliitikat Lähis-Idas ja mujal.
Nad räägivad, nagu võiks heidutus põhjustada sõja,
meie arvates on aga heidutus võimalus sõja vältimiseks.
Jah, arvan, et see täpselt nõnda.
Kui kuulata riikliku julgeoleku nõunikku või välisministrit või valitsust,
et mida saaksime teha, et anda vastulööki,
siis alati nad järeldavad, et kui seda teeme,
võidakse seda pidada olukorra teravdamiseks,
mitte ei leia, et see näitab lõppeks USA otsustavust,
või Lääne otsustavust, kui seda ei tee USA.
Täpselt nõnda!
Me ei toiminud iga päev õigesti Trumpi valitsusajal,
ent oskasime kasutada nii inforuumi kui USA jõudu selliselt,
et meil sõdu ei tulnud.
Kõneldes paljudest strateegilistest küsimustest,
eriti seoses Venemaa sõjaga Ukrainas
ja Hamasi vallandatud sõjaga Iisraeli vastu,
avaldas minister Pompeo muret,
et tema arvates pole halvim veel seljataga.
Tänan vaatamast TV7 Iisraeli Uudiseid!
On oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Seepärast oleksime tänulikud teie annetuse eest,
mille saate teha me võrgulehel www.tv7israelnews.com.
Palun paluge ka rahu Jeruusalemmale ja päästet Iisraelile!
Olen Jonathan Hessen. Soovin õnnistud puhkepäevi!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik